Karizmatični misijonar je prepričan, da v Sloveniji ne bi smelo biti nobenega reveža, pravi, da središče ekonomije ne sme biti denar, ampak človek. "Ekonomija mora biti solidarna in spoznati, da mora biti pravična za vse," pravi. "Ampak so tukaj zraven sebični interesi, ki ne vidijo drugih," je poudaril.

"Narod je kot družina. Če bi bil svet idealen, bi bil oče predsednik, mama ministrica, otroci pa ljudstvo. In oče skrbi za mamo ter mama za očeta," je ponazoril.

Slovencem svetuje najprej spoštljiv medsebojni odnos, iz katerega veje solidarnost. To so dosegli v Akamasoi na Madagaskarju, kjer so vrata za reveže in pomoči potrebne odprta noč in dan in kjer dobrine pravično razdelijo med vse.



Z gostom se je na Prvem programu TV Slovenija pogovarjal Jože Možina.

Pogovor s Petrom Opeko